**HOITOSUOSITUS MIESTEN JA POIKIEN KANSSA TYÖSKENTELEVILLE**

Amerikan psykologinen yhdistys on julkaissut elokuussa 2018 ensimmäisen hoitosuosituksen miesten ja poikien kanssa työskenteleville. Miesten hoitamiseen erikoistunut psykoterapeutti Lauri Mannermaa arvioi, että siitä hyötyy myös Suomessa miesten ja poikien kanssa työskentelevät sosiaali- ja terveysalan työntekijät.

Miesten ja poikien kohtaaminen on monitahoinen ja -kerroksinen ilmiökenttä. Kohtaamisen tulokulmia on monia, joita työntekijän on tarkasteltava miesten ja poikien kohtaamisessa.  Eri kulttuurissa ja ikäryhmissä vallitsee erilaisen miehen mallin vaatimukset. Yksilöt rakentavat identiteettiään miehenä koko elämänsä ajan eri tilanteissaan. Millaisia rooliodotuksia miehillä ja pojilla on toisiaan kohtaan? Miten miehiä tuetaan perinteisestä rahaa hankkivasta vanhemmasta hoivaavaan isyyteen? Miten koulutuksissa ja eri palveluissa edistetään yksilönä, poikana ja miehenä kasvua terveelliseen elämään heidän erityisyys huomioiden?

Vaikka miehen malli vaihtelee eri kulttuureissa, perinteisesti miehiltä odotetaan esimerkiksi heikkouden peittämistä, asioiden aikaansaamista, naiselliseksi käsitettyjen ominaisuuksien välttämistä sekä riskien ottamiskykyä ja -halua.  Yleisesti on todettu kuten myös Touri Miehille hankkeessa, että miehet puhuvat mieluiten tekemisistä, taloudesta ja yhteiskunnallisista asioista.

Yleisesti ajatellaan miehillä olevan taloudellista ja seksuaalista valtaa. Tästä etuoikeutetusta asemasta huolimatta miehillä on enemmän vaikeuksia kuin naisilla. Miehet kuolevat nuorempina. Heillä on enemmän sydänsairauksia, väkivaltaa ja itsemurhia kuin naisilla. Voiko olla, että perinteinen miehen rooli pitää miehiä vankeina? Tiukasti perinteisen miehen mallin

omaksuneella heikkouden peittäminen saattaa johtaa välttelyyn hakea apua. Touri Miehille hankkeen toimenpiteissä on tuettu osallistujia terveyden edistämiseen.  Tämän suhteen on kuitenkin todettu, että työttömille ei ole terveydenhoito niin hyvin organisoitu kuin työssä käyville.

Nykyään on onneksi miehillä kaveriporukoita, joissa voidaan puhua jopa tunteista. Touri Miehille hankkeessa on keskusteltu miehen roolin havaituista muutoksista. Miehiä näkyy nykyään enemmän lapsen kanssa neuvolassa ja jotkut ovat alkaneet käyttää jopa vanhempainvapaita. Kuitenkin miesten hoitamiseen erikoistunut psykoterapeutti Mannermaa sanoo, että perinteinen miehen rooli on hankala myös niille, jotka poikkeavat odotuksista. He kuitenkin peilaavat itseään niihin ja arvioivat sitä kautta omaa kelpaavuuttaan miehinä. Roolien tunnistaminen antaa mahdollisuuden vapautua niistä. Mitä vähemmän ennakko-odotuksia miehiin ja hyväksyttyyn maskuliinisuuteen kohdistuu, sitä vapaammin jokainen mies voi olla oma itsensä. Se puolestaan lisää hyvinvointia monin tavoin, toteaa Mannermaa.

Lähteet:

Amerikan psykologinen yhdistys. Elokuu 2018.

<https://www.apa.org/about/policy/boys-men-practice-guidelines.pdf>

# Mannermaa, Lauri. 2019 Amerikan psykologiyhdistys: Perinteinen miehen malli vahingoittaa monia miehiä ja poikia. 27.1.2019. <https://yle.fi/uutiset/3-10616219>